Държавен вестник, бр. 91, 2009 г., стр. 13

БРОЙ  91	
Д Ъ Р Ж А В Е Н  В Е С Т Н И К 	
СТР.  13  
Чл. 30. Дирекция „Жизнено равнище и 
социална сигурност“:
1. координира разработването, провежда­
нето и осъществяването на мониторинг в об­
ластта на държавната политика по жизненото 
равнище и социалната сигурност;
2. извършва и участва в разработването 
на предварителни, текущи и последващи 
оценки на въздействието на стратегически и 
програмни документи и нормативни актове, 
в т.ч. при въвеждането на международни 
стандарти, в областта на жизненото равнище 
и социалната сигурност;
3. участва в разработването, изпълнението 
и отчитането на стратегии, планове, проекти и 
програми в областта на заплащането на труда, 
социалната сигурност, социалната икономика 
и корпоративната социална отговорност;
4. координира дейността по договаряне на 
минималните осигурителни доходи по основни 
икономически дейности и квалификационни 
групи професии;
5. подпомага консултациите на министъра 
със социалните партньори и с неправителстве­
ните организации в областта на жизненото 
равнище и социалната сигурност и организи­
ра и координира дейността на Постоянната 
комисия по доходи и жизнено равнище към 
Националния съвет за тристранно сътруд­
ничество;
6. изпълнява функциите на секретариат на 
Секторния подкомитет за наблюдение за из­
пълнението (СПКН) на проектите по програма 
ФАР в сектор „Социално развитие“, изготвя 
секторен доклад за наблюдение и осигурява 
организационно и технически заседанията 
на СПКН;
7. изготвя доклади и анализи в областта на 
жизненото равнище и социалната сигурност, 
поддържа бази данни от статистическа, соци­
ологическа и административна информация 
в сферата на труда и социалната политика 
и изготвя периодичен бюлетин „Доходи и 
жизнено равнище“;
8. в областта на планирането, мониторинга 
и оценката на дейността на министерството:
а) предлага методологически и методически 
стандарти за съставяне, мониторинг, отчитане 
и оценка на въздействието на стратегически 
документи и политики в областта на труда и 
социалната политика;
б) координира съставянето, актуализира­
нето, отчитането и оценката на изпълнението 
на стратегическия и оперативния план на 
министерството;
в) идентифицира рисковете пред изпълне­
нието на стратегическите цели и приоритети 
на министерството и извършва оценка на 
необходимостта от актуализирането им;
г) организира и координира изготвянето 
на годишния доклад за дейността на ми­
нистерството по чл. 45, ал. 4 от Закона за 
администрацията;
9. в областта на програмното бюджетиране:
а) разработва методологически и методиче­
ски стандарти за осигуряване на обвързаност 
между планирането на дейността и програм­
ното бюджетиране в министерството;
б) организира и координира дейностите 
за осигуряване на обвързаност между страте­
гическия и оперативния план и програмния 
формат на бюджета на министерството;
в) предлага програми за мониторинг и 
оценка на ефективността, ефикасността и 
въздействието на програмния бюджет на 
министерството върху жизненото равнище и 
социалната сигурност.
Чл. 31. Дирекция „Трудово право, общест­
вено осигуряване и условия на труд“:
1. участва в разработването на проекти по 
въвеждането на стандартите на Международна­
та организация на труда и на Съвета на Европа 
в националното законодателство, както и на 
законодателството на Европейската общност 
в областта на безопасността и здравето при 
работа, трудовото и осигурителното право;
2. осъществява координация, консултации 
и сътрудничество с организациите на работ­
ниците и служителите и на работодателите 
при разработването на нормативни актове 
в областта на безопасността и здравето при 
работа, трудовото и осигурителното право;
3. участва в подготовката на становища, 
позиции, анализи и информации в областта 
на безопасността и здравето при работа, тру­
довото и осигурителното право във връзка с 
участието на българската страна в работата 
на институциите на Европейския съюз – за 
съответните работни групи, комитети и други 
работни форуми, включително за неформални 
контакти, и участва в тях със свои предста­
вители;
4. организира и административно обслужва 
дейността на Националния съвет по условия 
на труд и на комисиите по трудово законо­
дателство и осигурителните отношения към 
Националния съвет за тристранно сътруд­
ничество;
5. дава становища и прави предложения 
за усъвършенстване на контролната дейност 
по спазване на трудовото законодателство;
6. организира и осъществява дейността на 
Националната фокусна точка на Европейската 
агенция за безопасност и здраве при работа;
7. подпомага министъра при определянето 
на условията и реда за безвъзмездно предос­
тавяне на средствата по фонд „Условия на 
труд“ за финансиране на проекти и програми 
за подобряване условията на труд;